प्रभु की भक्ति में है अनंंत आत्मिक आनंद और चंगाई : बहन मुदलियार
प्रभुकी दासी बहन पद्मा मुदलियार ने कहा कि सच्चे मन से प्रभु की भक्ति में ही अनंत आत्मिक आनंद, शांति और चंगाई है। इस चमत्कारिक चंगाई और अनुग्रह के लिए प्रभु के विश्वास बने रहने में ही है। चेन्नई की बहन मुदलियार गुरुवार को हरमू मैदान में जीसस रीडिम्स मिनिस्ट्री द्वारा दो से चार मार्च तक हरमू मैदान में आयोजित आध्यात्मिक सभा आनंद महोत्सव-2017 को संबोधित कर रही थीं।
कहा कि ईश्वरीय वरदान की चाहत रखते हैं तो उस ईश्वर के प्रति अपनी जिम्मेवारियों का निर्वहन भी करें। बुजुर्गों का सम्मान करें। माता-पिता की सेवा, अनाथ रोगियों की सेवा में प्रभु का दर्शन पाएं। दक्षिण अफ्रीका से आए प्रभु के सेवक डॉ. लेस्ली रमाया ने झारखंडवासियों के लिए मसीही आशीष की कामना की।
आध्यात्मिक सभा के मुख्य अतिथि समाजसेवी प्रभाकर तिर्की ने आनंद उत्सव को आध्यात्मिकता में बढ़ने का अवसर बताया। कहा कि हम जहां भी हैं या होंगे ईश्वर की आशिष कृपा के कारण, इसलिए हमें हर कार्य मे ईश्वर को भी उतना ही महत्वपूर्ण स्थान देने की जरूरत है।
विशिष्ट अतिथि जीईएल चर्च नॉर्थ वेस्ट डायसिस के बिशप अमृत जय एक्का ने कहा कि जीसस रीडिम्स की यह आध्यात्मिक सभा हम सबों के लिए खुद को ईश वचनों के अनुरूप ढालने कहा है। प्रभु की उस आशिष से लाभान्वित होने का अवसर है, जिसका उल्लेख पवित्र धर्मशास्त्र में है।
महोत्सव में चेन्नई से आईं बहन पद्मा मुदलियार, प्रभाकर तिर्की अन्य।
hin_Deva hin_Deva hin_Deva hin_Deva hin_Deva hin_Deva